paragraph_text: Mount Aspiring ili Tititea (na maorskom), visine 3033 m, najviša je planina Novog Zelanda izvan Nacionalnog parka Mount Cook, koji se nalazi nešto sjevernije. Nalazi se u južnom dijelu Južnih Alpi, koje se pružaju duž Južnog otoka. Njegovo englesko ime, Mount Aspiring („Slavoljubiva planina”), dao mu je britanski inženjer i istraživač John Turnbull Thomson 1857. godine. No, planina je Maorima bila poznata kao Tititea („Blistavi vrh”), naziv koji se ponovno udomaćio nakon sporazuma s maorskim plemenom Ngāi Tahu 1998. god.<ref>Place Name Detail: Mount Aspiring/Tititea, New Zealand Geographic Placenames Database Preuzeto 15. listopada 2012. Prvi uspon na planinu izveo je bojnik Bernard Head sa svojim vodičima (Jack Clarke i Alec Graham) 23. studenog 1909. god., i to preko ledenjaka Bonar, uspon koji nitko nije ponovio od 1965. god.<ref>Martin Johnston, 100 years since Mt Aspiring triumph, The New Zealand Herald 23. studenog 2009. Preuzeto 15. listopada 2012.